****

**MEGHÍVÓ**

az Európai Bizottság Magyarországi Képviselete

tisztelettel meghívja Önt, illetve intézménye képviselőjét a

**Párbeszéd Európa jövőjéről**

című rendezvényre

**NAVRACSICS TIBOR,**

az Európai Bizottság oktatásért, kultúráért, ifjúságért és sportért felelős biztosa,

valamint – videókapcsolaton keresztül –

**a Milánói Tudományegyetem - Università degli studi di Milano hallgatói**

részvételével.

A program **magyar** nyelven zajlik, olasz és angol tolmácsolással.

A rendezvényt megnyitja: **BORHY LÁSZLÓ**, az ELTE rektora

Helyszín: az **ELTE Állam- és Jogtudományi Kar** **díszterme** (1053 Budapest, Egyetem tér 1-3.)

Időpont: **2019. március 4. (hétfő), 10:00–11:30**

Érkezés és regisztráció: **09:30**-tól.

Részvételi szándékát, kérjük, **2019. március 3. (vasárnap) délig jelezze** a résztvevő neve, intézménye és e-mail címe megadásával ezen a címen: regisztracio@eu.hu.

*A regisztráció során összegyűjtött adatokat kizárólag az esemény szervezéséhez, statisztikai célból használjuk fel. A rendezvény után az adatokat megsemmisítjük.*

**A Párbeszéd a polgárokkal rendezvénysorozatról**

A Párbeszéd a polgárokkal nem konferencia jellegű esemény, amelyen előadások hangoznak el, hanem nyitott diszkusszió az Európai Bizottság képviselője és a közönség között, bármilyen témáról, amely az Európai Unióhoz kapcsolódik. A közönség szabadon tehet fel a Biztosnak bármilyen kérdést, függetlenül attól, hogy az az ő portfóliójához kapcsolódik-e. A szervezők arra törekszenek, hogy rövid kérdések és rövid válaszok révén a lehető legtöbb kérdésnek adjanak teret a beszélgetésben. A jelen rendezvény fontos új eleme, hogy a beszélgetésbe a „virtuális térben” egy másik intézmény polgárai is bekapcsolódnak. A beszélgetés fő témája az ifjúság és Európa jövője.

Az eseményen a [sli.do](https://www.sli.do/) alkalmazás nyújt lehetőséget arra, hogy a közönség minden tagja anonim szavazás útján fejezze ki véleményét a feltett kérdések kapcsán.